รัฐบาลไทย-ข่าวทำเนียบรัฐบาล-ปลัด มท. เปิดการอบรมทีมอำเภอบำบัดทุกข์ บำรุงสุข แบบบูรณาการอย่างยั่งยืน รุ่นที่ 7 สร้างภาคีเครือข่ายไปแล้วกว่า 765 อำเภอ เน้นย้ำ นายอำเภอต้องเป็นผู้นำและสร้างทีมขยายผล ฯ
วันพุธที่ 1 มีนาคม 2566
01/03/2566
ปลัด มท. เปิดการอบรมทีมอําเภอบําบัดทุกข์ บํารุงสุข แบบบูรณาการอย่างยั่งยืน รุ่นที่ 7 สร้างภาคีเครือข่ายไปแล้วกว่า 765 อําเภอ เน้นย้ํา นายอําเภอต้องเป็นผู้นําและสร้างทีมขยายผล ฯ
ปลัด มท. เปิดการอบรมทีมอําเภอบําบัดทุกข์ บํารุงสุข แบบบูรณาการอย่างยั่งยืน รุ่นที่ 7 สร้างภาคีเครือข่ายไปแล้วกว่า 765 อําเภอ เน้นย้ํา นายอําเภอต้องเป็นผู้นําและสร้างทีมขยายผลเพื่อมุ่งสู่การพัฒนาคุณภาพชีวิตของพี่น้องประชาชน อย่างยั่งยืน
เมื่อวันที่ 28 ก.พ. 66 เวลา 09.00 น. ที่ห้อง War Room อาคารศาลาว่าการกระทรวงมหาดไทย นายสุทธิพงษ์ จุลเจริญ ปลัดกระทรวงมหาดไทย เป็นประธานพิธีเปิดและบรรยายพิเศษ “ทําไมต้อง “CAST” ให้กับผู้เข้าร่วมการอบรมตามโครงการอําเภอบําบัดทุกข์ บํารุงสุข แบบบูรณาการอย่างยั่งยืน รุ่นที่ 7 โดยมี นายสมชัย เลิศประสิทธิพันธ์ รองอธิบดีกรมการปกครอง รศ.วรวรรณ โรจนไพบูลย์ ผศ.พิเชฐ โสวิทยสกุล ที่ปรึกษาปลัดกระทรวงมหาดไทย และเจ้าหน้าที่ที่เกี่ยวข้อง ร่วมรับฟัง โดย นายอําเภอ และภาคีเครือข่ายของอําเภอ 112 อําเภอ อําเภอละ 10 คน รวมจํานวนทั้งสิ้น 1,120 คน ร่วมรับฟังผ่านระบบวิดีทัศน์ทางไกลไปยังศูนย์ศึกษาและพัฒนาชุมชน จํานวน 11 ศูนย์ทั่วประเทศ ได้แก่ ศูนย์ศึกษาและพัฒนาชุมชนอุบลราชธานี อุดรธานี นครราชสีมา ลําปาง พิษณุโลก เพชรบุรี นครศรีธรรมราช นครนายก สระบุรี ยะลา และชลบุรี
นายสุทธิพงษ์ จุลเจริญ ปลัดกระทรวงมหาดไทย กล่าวว่า โครงการอําเภอ “บําบัดทุกข์ บํารุงสุข” แบบบูรณาการอย่างยั่งยืน หรือ CAST (Change Agent for Strategic Transformation) for sustainable development goal ครั้งนี้เป็น รุ่นที่ 7 แล้ว ซึ่งเมื่ออบรบรุ่นต่อไป ก็จะทําให้ทั้ง 878 อําเภอ ผ่านการอบรมอําเภอบําบัดทุกข์ บํารุงสุข ดังที่เรียนว่าเราอยากเห็นผู้ว่าราชการจังหวัดและนายอําเภอ ทําหน้าที่ในฐานะข้าราชการของพระบาทสมเด็จพระเจ้าอยู่หัว โดยในระดับจังหวัดมีผู้ว่าราชการจังหวัดสวมหมวกผู้นําสูงสุดของการขับเคลื่อนการพัฒนาเปลี่ยนแปลงพื้นที่ เช่นเดียวกันกับในระดับอําเภอมีนายอําเภอเป็นนายกรัฐมนตรีของอําเภอ นายอําเภอจึงต้องทําหน้าที่บูรณาการงานทุกภาคส่วน ทั้งราชการบริหารส่วนกลาง ส่วนภูมิภาค และส่วนท้องถิ่น ตลอดจนถึงบูรณาการงานกับภาคเอกชน ซึ่งทุกงานในระดับพื้นที่ต้องอาศัยการบูรณาการความร่วมมือทํางานร่วมกันและต้องทํางานด้วยไฟในหัวใจอย่างแรงกล้า เพราะทุกงานเป็นผลต่อความเป็นอยู่ของพี่น้องประชาชน อีกประการคือการบูรณาการคน การทํางานร่วมกันกับคนในพื้นที่ทั้งภาครัฐและภาคประชาชน เพราะว่าในโลกใบนี้ไม่มีทางทําสําเร็จได้ถ้าหากขาดการบูรณาการคน ซึ่งตลอดระยะเวลา 5 วัน 4 คืน ที่ทุกท่านมาร่วมอบรมหลักสูตร CAST นี้จะหล่อหลอมรวมจิตใจของทุกคนที่เข้าอบรม ทําให้เกิดสิ่งที่ดี ตอกย้ําทุกคนที่เป็นข้าราชการและพสกนิกรที่ดีในพระบาทสมเด็จพระเจ้าอยู่หัว ให้ทําหน้าที่ช่วยเหลือผู้อื่นให้มีความทุกข์น้อยลง มีความสุขมากยิ่งขึ้น
นายสุทธิพงษ์ จุลเจริญ ปลัดกระทรวงมหาดไทย กล่าวต่ออีกว่า ปัจจัยที่สําคัญของการขับเคลื่อนงานทุกชิ้น คือ “คน” ดังที่กระทรวงมหาดไทยให้ความสําคัญกับ Partnership เช่นเดียวกันกับนักบริหารนักจัดการทั่วโลก โดยเฉพาะ ดร.อินาโมริ อดีตผู้บริหารบริษัท Kyocera และสายการบิน JAL ที่ท่านให้ความสําคัญกับการบริหารคน ปลุกเร้าคนในบริษัท ด้วยการสร้างแรงปรารถนา (Passion) นําคนที่มีความรู้ความสามารถเข้ามาทํางาน ควบคู่กับการปลุกเร้าพนักงานเก่าที่อยู่มานานให้มีใจทํางาน โดยท่านเป็นตัวอย่างของผู้บริหารที่มีความเป็นผู้นําที่ดีและให้ความสําคัญกับลูกค้า เช่น นําผู้บริหารตลอดจนพนักงานไปยืนโค้งคํานับที่ประตูผู้โดยสาร ปฏิบัติต่อลูกค้าอย่างสุภาพนอบน้อม ทําให้ลูกค้าเกิดความประทับใจจนทําให้สายการบิน JAL ได้รับความนิยมและมีผู้โดยสารเพิ่มมากขึ้นอย่างมีนัยสําคัญ จากนั้นภายในระยะเวลา 1 ปี ดร.อินาโมริ ก็สามารถฟื้นคืนสายการบินที่ล้มละลายและกลับคืนสู่ตลาดหลักทรัพย์ได้ เรื่องนี้จึงเป็นตัวอย่างว่า “อุดมการณ์และจิตใจเป็นเรื่องสําคัญ” นายอําเภอนอกจากต้องปลุกไฟในใจตัวเองแล้ว ยังต้องปลุกใจคนในพื้นที่ตัวเองด้วย เพื่อให้เราเดินไปข้างหน้าด้วยความสุข ทิ้งร่องรอยความสุขให้กับประชาชนคนรุ่นหลังได้สัมผัส สิ่งที่สําคัญคือเราต้องมีอุดมการณ์ในการทํางานแบบบูรการเพื่อความสุขของพี่น้องประชาชน โดยการหาทีมงานที่เก่ง มองโลกในแง่ดี มีจิตใจอาสา ดั่งที่พระบาทสมเด็จพระเจ้าอยู่หัวทรงมีพระราชปณิธานที่แน่วแน่ในการเชิญชวนส่งเสริมให้พวกเราทุกคนเข้ามาเป็นจิตอาสา มาทํางานในการช่วยเหลือผู้ตกทุกข์ได้ยาก และความดีด้วยหัวใจโดยไม่หวังผลตอบแทน
นายสุทธิพงษ์ จุลเจริญ ปลัดกระทรวงมหาดไทย กล่าวเพิ่มเติมว่า กระทรวงมหาดไทยให้ความสําคัญกับนายอําเภอ โดยให้นายอําเภอไปสร้างทีม ทําให้เกิดกระบวนการกลุ่มเกิดขึ้น จึงเป็นที่มาของ “นายอําเภอยอดเยี่ยม” ในปีที่ผ่านมา คือ อําเภอวังเจ้าและอําเภอเทพา จึงต้องขยายผลสู่อําเภออื่น ๆ ให้ครบ 878 อําเภอ โดยไม่ทิ้งใครไว้ข้างหลัง คนในพื้นที่จะมีความสุขได้ก็เพราะนายอําเภอ ที่ต้องเป็นนายอําเภอที่ดีและเข้มแข็งเพื่อจะช่วยให้สมาชิกมีโอกาสร่วมพบปะพูดคุยกันอย่างสม่ําเสมอ จัดให้มีการประชุมประจําเดือนในรูปแบบการพูดคุยกันแบบพี่น้อง เพื่อหา Solution ของการบําบัดทุกข์ บํารุงสุข และอีกประการคือ ในการพูดคุยต้องมีพื้นฐานการร่วมกันคิด เพื่อแก้ไขปัญหาความเดือดร้อน หรือสิ่งที่ทําให้ประชาชนเกิดความสุขแบบไม่ยั่งยืนในขั้นต้น เช่น ประชาชนไม่มีอาหาร เมื่อไม่มีอาหารก็เกิดการเจ็บป่วย เมื่อเจ็บป่วยก็ต้องรักษาหายามารับประทาน ซึ่งเป็นเพียงการแก้ไขปัญหาระยะสั้นในขั้นต้นที่ไม่ยั่งยืน โดยเราจะต้องให้ทีมมาช่วยกันแก้ปัญหาให้เกิดความยั่งยืน ด้วยการต้องสอนให้ลูกหลานของครัวเรือนนั้น ๆ หุงข้าวเป็น หาเลี้ยงชีพได้ ทําให้ลูกหลานสามารถช่วยเหลือตนเองได้ ซึ่งการที่เรามาพบปะพูดคุยในเรื่องเกี่ยวกับปัญหารายครัวเรือน รายชุมชน จึงเป็นการเปิดโอกาสให้เราช่วยกันคิดระดมสมองอย่างเป็นระบบ ว่าเราจะทําอย่างไรบ้างเพื่อให้ประชาชนมีชีวิตที่ดีอย่างยั่งยืน เพราะทุกคนที่มาอบรมโครงการอําเภอบําบัดทุกข์ บํารุงสุขอย่างยั่งยืน เป้าหมายที่สําคัญ คือ การกลับไปทําสิ่งที่ดีให้กับ อําเภอ ตําบล ชุมชน หมู่บ้าน ต้องคิดให้ครอบคลุมทั้งการแก้ปัญหาระยะสั้นและระยะยาว ความยั่งยืนจะเกิดขึ้นโดยการนําของนายอําเภอ ภายใต้เวทีการแลกเปลี่ยนเรียนรู้พบปะกันอย่างสม่ําเสมอ หาข้อสรุปที่ดีเพื่อนําไปสร้างความสุขอย่างยั่งยืนให้เกิดขึ้น และประการท้ายที่สุด พี่น้องประชาชนและนายอําเภอจะได้ร่วมรับประโยชน์ในสิ่งที่เราได้ร่วมคิด ร่วมทํา โดยเฉพาะนายอําเภอจะได้ความสุขกายสุขใจได้รับความรักความผูกพันจากคนในชุมชน ได้ชื่อว่าเป็น “ราชสีห์ผู้ภักดีของแผ่นดิน” ด้วยความภาคภูมิและปีติยินดี ในขณะเดียวกันพี่น้องประชาชนก็มีความสุขกายสุขใจ ประเทศชาติจะเกิดความสามัคคี มีความสุขอย่างยั่งยืน เฉกเช่นปีที่ผ่านมาเราได้มีนายอําเภอยอดเยี่ยม คือ นายอําเภอเทพา จังหวัดสงขลา ซึ่งท่านเป็นผู้นับถือศาสนาพุทธลงไปทํางานในพื้นที่ซึ่งพี่น้องประชาชนส่วนใหญ่นับถือศาสนาอิสลาม และใช้แนวทางการทํางานด้วยการลงพื้นที่ไปพบปะประชาชน โน้มตัวเข้าหาประชาชน ตามแนวทาง “รองเท้าสึกก่อนก้นกางเกงขาด” ทําให้ระยะเวลาเพียงไม่กี่ปี ท่านผู้นําภาคีเครือข่ายศาสนา ทั้งโต๊ะอิหม่าม รวมถึงพระสงฆ์ ต่างชื่นชมและให้ความเชื่อมั่นในตัวนายอําเภอ รวมถึงประชาชนก็มีความสนิทสนมกับนายอําเภอ นั่นคือสิ่งที่เกิดขึ้นจากการเป็นนายอําเภอที่ดี
“ที่สําคัญ คือ นายอําเภอต้องไม่ทํางานคนเดียว ต้องไม่เป็น One Man Show แต่ต้องทําหน้าที่เป็น “ผู้นําการบูรณาการ” โดยอาศัยการบูรณาการทีม ทั้งทีมที่เป็นทางการและทีมจิตอาสา ที่รวมผู้นําภาคีเครือข่ายทั้ง 7 ภาคีร่วมกับภาคประชาชนให้สําเร็จได้ ทั้งนี้ นายอําเภอต้องเข้มแข็ง ทั้งภาคทฤษฎีและภาคปฏิบัติ เป็น “ผู้นําต้องทําก่อน” ทําให้ทีมที่เป็นทางการเข้มแข็ง และทําให้ทีมจิตอาสาเป็นพลังในการขับเคลื่อนและช่วยกันวางระบบให้เป็นทีมงานที่เป็นกึ่งทางการขึ้นมาดูแลพี่น้องประชาชนในลักษณะเป็นคุ้ม เป็นป๊อก หรือเป็นหย่อม มีหัวหน้าอย่างน้อย 1 คนต่อหลังคาเรือน ทําหน้าที่เป็นผู้นําการเข้าไปพูดคุยให้เป็นหมู่บ้านยั่งยืนได้ ซึ่งคําว่า “ความยั่งยืน” ประกอบด้วย ประการแรก คือ ความมั่นคงแข็งแรงของที่อยู่อาศัย ประการสอง คือ ไม่เป็นแหล่งเชื้อโรค เหมาะกับการเป็นที่อยู่อาศัย ประการสาม คือ มีความมั่นคงทางอาหาร ด้วยการน้อมนําพระราชดําริ สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี “บ้านนี้มีรัก ปลูกผักกินเอง” หรือ “ทางนี้มีผล ผู้คนรักกัน” และต้องคัดแยกขยะ ทําถังขยะเปียกลดโลกร้อน และทําธนาคารน้ําใต้ดิน เป็นระบบปิดไม่ให้น้ําเป็นขี้ซัง โดยการแก้ไขให้น้ําระบายลงใต้ดิน ทําให้เป็นอาหาร ให้ต้นไม้มาดูดซึม ที่กล่าวมานั้นเป็นกายภาพที่เราสามารถมองเห็นได้ว่าบ้านหลังนี้มีการปลูกผัก มีบ้านสะอาด มีผลหมากรากไม้อุดมสมบูรณ์ เราก็สามารถอนุมานได้เลยว่ามันเป็นผลมาจากความรักสามัคคีของคนในบ้าน ชุมชนเข้มแข็ง ซึ่งต้องเกิดจากกระบวนการกลุ่ม เพราะฉะนั้น ครอบครัวที่มั่นคงยั่งยืนต้องมาจากการได้รับการพัฒนาของคนในหมู่บ้าน/ชุมชน ต้องมีกลุ่มบริหารจัดการอย่างแข็งแรง ช่วยกันจัดกิจกรรมสร้างการเรียนรู้ และยิ่งไปกว่านั้น ต้องร่วมกันส่งเสริมการแต่งกายด้วยผ้าไทย เพราะว่า เราจะได้ช่วยให้คนไทยมีรายได้ ลูกหลานอยากเรียนรู้ เพราะเมื่อคนจํานวนมากสวมใส่ผ้าไทย ผ้าไทยก็จะกลายเป็น “อาชีพ” ที่สร้างรายได้ ทําให้เงินไม่ไหลออกนอกประเทศ ยิ่งแสดงให้เห็นว่าเป็น “หมู่บ้านเข้มแข็งอย่างยั่งยืน”” ปลัด มท. กล่าว
นายสุทธิพงษ์ จุลเจริญ ปลัดกระทรวงมหาดไทย กล่าวในช่วงท้ายว่า นายอําเภอต้องเป็น Key Success การเป็นผู้นํา ด้วยการลงไปพูดคุย ไปเป็นผู้นําความคิด นําแนวทางที่ดี ไปรายงานกับผู้บังคับบัญชา ปลัดจังหวัด รองผู้ว่าราชการจังหวัด ตลอดจนถึงผู้ว่าราชการจังหวัด ในทุกโอกาส เพื่อจุดไฟ โน้มน้าว ให้ท่านลงพื้นที่ไปทําให้หมู่บ้านและภาคีเครือข่ายทั้ง 7 มีความเข้มแข็ง “เพราะการสื่อสารคือการสร้างการรับรู้” ก่อให้เกิดแรงผลักดันการพัฒนาเปลี่ยนแปลงหรือการพัฒนาอย่างยั่งยืน ดังที่กระทรวงมหาดไทย ได้ลงนามบันทึกข้อตกลงความร่วมมือกับ UN ประจําประเทศไทย พร้อมกับ ผู้ว่าราชการทั้ง 76 จังหวัด ตามข้อตกลง “76 จังหวัด 76 คํามั่นสัญญา เพื่อการพัฒนาอย่างยั่งยืน” นําไปสู่การบําบัดทุกข์ บํารุงสุขของพี่น้องประชาชน และหวังเป็นอย่างยิ่งว่าทั้งหลายทั้งปวงจะเกิดขึ้นเป็นรูปธรรมภายใต้ “นายอําเภอ” ที่เป็นขุนศึกพร้อมทํางาน ตอบแทนคุณแผ่นดิน สมดั่งพระราชปณิธานของพระบาทสมเด็จพระเจ้าอยู่หัว “ประเทศชาติมั่นคง ประชาชนมีความสุข แก้ไขในสิ่งผิด สืบสานในพระราชปณิธาน ภายใต้ปรัชญาของเศรษฐกิจพอเพียง” และขอเป็นกําลังใจในการสร้างสิ่งที่ดีตอบแทนบุญคุณประเทศชาติอย่างยั่งยืนตลอดไป